ယာမာဘုံ

နတ်ချမ်းသာသို့ ကောင်းစွာ ရောက်သော နတ်၊ ဆင်းရဲဒုက္ခ-ကင်း-မရှိ-သော နတ်ချမ်းသာများ နေရာဘုံဖြစ်သည်။ ယာမာနတ်ပြည်ယာမ (ထီ၊ ပု) [ယာမ+ဏ] ယာမာနတ်တို့၏ နေရာ၊ ယာမာနတ်-ဘုံ-ပြည်။သည် နတ်ပြည် ၆-ထပ်တို့တွင် ၃-ထပ်မြောက်နတ်ပြည်ဖြစ်၍ တာဝတိံသာနတ်ပြည်၏ အထက်ယူဇနာ ၄၂၀၀၀-ကွာဝေးသော အရပ်၌ တည်ရှိ၏။ တာဝတိံသာ၌ သိကြားမင်းရှိသကဲ့သို့ ယာမာဘုံတွင်လည်း သုယာမနတ်မင်း အုပ်ချုပ်သည်။ ယင်းနတ်မင်းသည် သိကြားမင်းရာထူးကိုလည်းရသည်။ (ဒီ၊၁၊၂၁၀။ သံ၊၂၊၄၇၃။ အံ၊၃၊၇၃။) ဤစကြဝဠာမှတစ်ပါးသော စကြဝဠာတို့၌လည်း ယာမာနတ်ပြည် အသီးသီးရှိကြသည်။ (အံ၊၁၊၂၂၈။ အံ၊၃၊၃၀၃။ သံ၊ဋ္ဌ၊၁၊၂၈။ သာရတ္ထ၊၁၊၂၆၇။ ဝိဘာဝိနီ၊၁၆၂။ မဏိမဉ္ဇူ။ ၂။ ၇။)၊ မနုဿာ စာတုမဟာရာဇိကာ တာဝတိံသာ ယာမာ။ သင်္ဂဟ။ ၃၀။ မနုဿာနံ နိဝါသဘူတာ ဘူမိ ဣဓ မနုဿာ။ ဧဝံ သေသေသုပိ။ ဝိဘာဝိနီ၊၁၆၂။ (—မဏိမဉ္ဇူ၊၂၊၆။) တတော စုတာ ယာမ’မဂ္ဂ။ အပ၊၂၊၁၈၈၊ ၂၂၂။ ဥပရိဘာဂေန ဥဂ္ဂန္တွာပိ စာတုမဟာရာဇိကေ ဂဏ္ဌိသု...တတော ယာမေ။ အဘိ၊ဋ္ဌ၊၁၊၁၅။

ယာမာနတ်ယာမာ (ပု) [ယာ+မ။ ယာမ+ဏ။ ဒိဗ္ဗံ သုခံ ယာတာ ပယာတာ သမ္ပတ္တာတိ ယာမာ။ အဘိ၊ဋ္ဌ၊၂၊၅၀၂။ ပဋိသံ၊ဋ္ဌ၊၂၊၂၁၈။ ဒုက္ခတော ယာတာ အပယာတာတိ ယာမာ။ အံ၊ဋီ၊၂၊၃၁။ ဝိသုဒ္ဓိ၊ဋီ၊၁၊၂၈၄။ ဝိဘာဝိနီ၊၁၆၂-၃။ ယာမာတိ ယာမာဒေဝလောကဝါသိနော။ ဒီ၊ဋ္ဌ၊၂၊၂၈၄။ ယာမောတိ တသ္မိံ ဒေဝလောကေ ဣဿရဒေဝကုလဿနာမံ။ တထာ သုယာမောတိ စ။ တံသဟစရိတတ္တာ ပန သော ဒေဝလောကောပိ တတ္ထ နိဗ္ဗတ္တဒေဝါ ပိ ယာမာတွေဝ ဝုစ္စန္တိ။ ပရမတ္ထဒီပနီ၊၁၇၄။ ယာမ-သံ။ ဇာမ-ပြာ၊]သက်သည် သူတို့၏အရေအတွက်အားဖြင့် နှစ်ပေါင်း(၂၀၀၀)ရှိသည်။ 

လူတို့၏အရေအတွက်အားဖြင့် (၁၄)ကုဋေ(၄)သန်းရှိသည်။ 

လူတို့၏ နှစ်(၂၀၀)သည် ယာမာနတ်ပြည်၌ (၁)ရက် ဖြစ်သည်။ (—အံ၊၁၊၂၁၄။ အံ၊၃၊၈၂။ အဘိ၊ဝိ၊၄၃၈။ အဘိ၊က၊၁၅၉၊ အံ၊ဋီ၊၂၊၁၇၉။ ဝိဘာဝိနီ၊၁၆၆။)

ယာမာနတ်တို့သည် စာတုမဟာရာဇ်နတ် တာဝတိံသာနတ်တို့ကဲ့သို့ ဘူမဋ္ဌ = မြေ၌ တည်သောနတ် အာကာသဋ္ဌ = ကောင်းကင်၌ တည်သော နတ်ဟု ၂-မျိုးမရှိ၊ အာကာသဋ္ဌ = ကောင်းကင်၌ တည်သော နတ်တစ်မျိုးတည်းသာ။ ယင်းနတ်တို့၏ အဆက်ဆက်သည် စကြဝဠာတံတိုင်းတိုင်အောင် ရောက်သည်။ (အဘိ၊ဋ္ဌ၊၂၊၅၀၂။ ပဋိသံ၊ဋ္ဌ၊၂၊၂၁၈။ မဟာနိ၊ဋ္ဌ၊၁၃၃။ သာရတ္ထ၊၁၊၂၆၇။ အံ၊ဋီ၊၂၊၁၇၀–၉။)

စာတုမဟာရာဇ်, တာဝတိံသာ ယာမာ အစရှိသော နတ်တို့၌ လူတို့ကဲ့သို့ သုက်သွေး များရှိသည်။ (သာရတ္ထ၊၂၊၃၀၁။) သို့သော် သုက်လွှတ်မှု = သုက်သွေး ယိုထွက်မှုမရှိပေ။ (အဘိ၊ဋ္ဌ၊၃၊၁၆၀။ သာရတ္ထ၊၂၊၃၀၁။) လူတို့ကဲ့သို့ မေထုန်မှု (ဖိုမဆက်ဆံမှု) ပြုကြသည်။ ပဋိသန္ဓေတည်မှု သားသမီး မွေးဖွားမှုမရှိ။ ယင်းနတ်တို့၏ ဖိုမဆက်ဆံမှုသည် ထိုခဏ၌ (တစ်ခဏချင်း) ဖြစ်ပေါ်လာသော ကိလေသာကို ငြိမ်းအေးစေနိုင်သော အတွေ့ချမ်းသာမျှသာဖြစ်၏။ (သာရတ္ထ၊၂၊၃၀၁။)

“စာတုမဟာရာဇ်နှင့် တာဝတိံသာနတ်တို့သည် လူတို့ကဲ့သို့ ဖိုမဆက်ဆံမှုပြုမှ ကာမကိစ္စပြည့်ဝသည်။ ယာမာနတ်တို့သည် အချင်းချင်း ပွေ့ဖက်ရုံမျှဖြင့်, တုသိတာနတ်တို့သည် လက်ဆွဲရုံမျှဖြင့်, နိမ္မာနရတိနတ်တို့သည် ပြုံးရုံမျှဖြင့် ပရနိမ္မိတဝသဝတ္တီနတ်တို့သည် ကြည့်ရုံမျှဖြင့် ကာမကိစ္စပြီး–ပြည့်ဝ-ကြသည်” ဟု ကေစိဆရာတို့ ဆိုကြသည်။ သို့သော် လိုရင်းအဓိကဖြစ်သော ကာယဖြင့် မတွေ့ထိရဘဲ ဖောဋ္ဌဗ္ဗကာမကိစ္စ မပြီးစေနိုင်သောကြောင့် လည်းကောင်း နတ်ပြည် ၆-ထပ်၌ဖြစ်သော ကာမဂုဏ်တို့၏ တစ်ဆင့်ထက်တစ်ဆင့် သာလွန်မွန်မြတ်သောကြောင့် လည်းကောင်း ယင်း ကေစိဆရာတို့၏ ဝါဒကို မဟာအဋ္ဌကထာ၌ ပယ်ထားပြီး ဖြစ်သည်။ (ဒီ၊ဋ္ဌ၊၃၊၁၈၃။ ဣတိဝုတ်၊ဋ္ဌ၊၂၆။ သာရတ္ထ၊၂၊၃၀၁။ ဝိမတိ၊၁၊၂၅၃။ ဒီ၊ဋီ၊၃၊၂၀၈။) ယာမာဒေဝါ၊ တုသိတာဒေဝါ။ ဝိ၊၁၊၂၁။ ယေ ဟိ ကေစိ ဘော ဗုဒ္ဓံ သရဏံ ဂတာ အပ္ပေကစ္စေ ယာမာနံ ဒေဝါနံ သဟဗျတံ ဥပပဇ္ဇန္တိ။ ဒီ၊၂၊၁၇၁။ ခေမိယာ တုသိတာ ယာမာ၊ ကဋ္ဌကာ စ ယသဿိနော။ ဒီ၊၂၊၂၀၉။ တာဝတိံသေဟိ ဘော သာရိပုတ္တ ဒေဝေဟိ ယာမာဒေဝါ သေယျာ။ မ၊၂၊၄၀၅။ (အဘိ၊က၊၁၅၉။ မဟာနိ၊၃၃။)

မောင်ဝိဇ္ဇာ “ဗုဒ္ဓ နှင့် ဗုဒ္ဓဘာသာအကြောင်း”
တက္ကသိုလ်သျှင်သီရိ“နတ်ပြည်ရောက်လူသားတို့၏ ဘဝအတွေ့အကြုံများ”
 ကျမ်းကိုး 

Category:၃၁-ဘုံ
Category:နတ်ဘုံ ခြောက်ဘုံ